《月夜怀友》
元代·吴景奎

银河吹浪泻长空，南国萧萧草木风。千里共看明月好，一尊那得故人同。

关河牢落无来雁，江海飘零任转蓬。近喜皇威清海岱，紫微星在五云中。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。